HILLSONG TV Kosketa taivasta 2/2
Herra, rukoilen, ettemme tavoittelisi tähtiä -
vaan tuntisimme sen voiman, kun pitää vakaasti kiinni siitä, -
mitä olet meille tarkoittanut maan päällä niin kuin on jo taivaassa.
Kiitos siitä. Aamen.
Iloitsen siitä, että katsot tätä.
On ihanaa saada twiittejä mitä oudoimmista maailman kolkista.
Ihanaa elää juuri tänä aikana. Kerran saarnasin 45 ihmiselle koulussa.
Ken tietää, kuka tätä katsoo? Ihanaa!
"Kosketa taivasta". Se on puheeni otsikko.
Hillsong Unitedilla on upea uusi laulu.
Sanat ovat voimalliset ja täynnä siunattua paradoksia.
Ensimmäinen säe: "Mikä onni lienee takana tähtien, -
häikäisevien korkeuksien tuolla puolen.
Kiipesin korkealle ja putosin kauas.
Mutta löysin taivaan, kun rakkaus pyyhälsi alas."
Jumala antoi Aabrahamille näyn tähdistä ja hiekasta.
1. Moos. 22:17―18: -
"Minä runsaasti siunaan sinua..." Aabraham saa koskettaa taivasta.
"...ja teen sinun jälkeläistesi luvun paljoksi kuin taivaan tähdet ja hiekka,-
joka on meren rannalla, ja sinun jälke- läisesi valtaavat vihollistensa portit.
Ja sinun siemenessäsi tulevat siuna- tuiksi kaikki kansakunnat maan päällä,
sentähden että olit minun äänelleni kuuliainen."
Jumala sanoo hänelle: "Katso taivasta, katso tähtiä."
Kuuntele vielä laulun sanoja: "Mikä onni lienee takana tähtien, -
häikäisevien korkeuksien tuolla puolen.
Kiipesin korkealle ja putosin kauas."
Katso tähtiä. Siellä näet Jumalan huolenpidon, lupauksen, -
uskollisuuden ja hedelmällisyyden.
Mutta katso hiekkaa.
Siinä toteutat nöyryyden, uhrin ja palvelijan tehtävän.
Maassa taivas saavutetaan.
Valitettavasti liian monet kristityt tahtovat tavoitella tähtiä.
Jumalan lupaukset eivät ole tuolla jossakin. Ne ovat juuri tässä ja nyt.
"Mikä on Jumalan tahto elämälleni?"
Laita ensin jalka eteenpäin, ja sitten toinen jalka.
Ymmärrä maan kamaran voima. Sen kautta Jumala voi auttaa sinua -
koskettamaan sitä, mikä on painovoiman tuolla puolen.
Rakastan sitä Jumalasta. Se on toistuva teema Kirjoituksissa.
Kurotamme ylös ja teemme Baabelin virheen.
Ihmiset yrittivät rakentaa tornin, joka yltää Jumalan luo.
Herra tahtoo nostaa meidät, mutta jos ylennämme itsemme, -
joudumme vain alas.
Tahdon nähdä ihmisten tulevan siksi, miksi Jumala on heidät kutsunut.
Liian monet vain alkavat jahdata unelmiaan ymmärtämättä, -
että he voivat tulla vähän sellaisiksi, mitä tähtien seasta löytää.
Siellä ei voi hengittää. Ei omin voimin.
Tarvitset valkeuksien Isän, auringon, kuun ja tähtien Isän apua.
Katsokaa elokuva Gravity, jossa on George Clooney ja Sandra Bullock.
Avaruudessa ei voi hengittää.
Tavoitteena on pitää itsensä menossa alaspäin.
Muuten muuttuu avaruusromuksi.
Avaruusromu on hyödytöntä, -
ellei tarkoitus ole törmätä johonkin ja aiheuttaa ongelmia.
Tähdenlennot näyttävät mahtavilta.
Vilaus, pamaus ja viuh! Ja ne ovat poissa.
Niin voi käydä tähtien tavoittelijoille, jotka hukkaavat tomun näköpiiristään.
Olen riittävän kokenut tietääkseni, että siinä on voima, -
kun ihmiset ymmärtävät katsoa maahan, minkä kautta -
Jumala voi korottaa heidät siihen, mihin Hän on heidät kutsunut.
Löydämme kunniamme, -
kun ymmärrämme nöyryyden, palvelijan asenteen ja uhrin.
Tiedättekö, missä Jumala antoi Aabrahamille lupauksen, -
että Hän siunaisi tätä ja tekisi tämän jälkeläisten luvun -
paljoksi kuin taivaan tähdet ja hiekanjyvät?
Se tapahtui Moorian vuorella.
Sillä vuorella erämaassa Aabrahamia koeteltiin ytimiään myöten.
Siellä hän uhrasi poikansa Iisakin.
Viime hetkellä Jumala antoi toisen tien, toisen uhrin.
Aabraham kutsui paikkaa nimellä "Herra näkee" tai "Herra huolehtii".
Jehova Jire, "Herra, huolenpitäjä", tulee juuri tuosta kohdasta.
Kun Aabraham oli henkisesti valmis antamaan perimmäisen uhrin, -
hän sai Jumalan lupauksen ja alkoi nähdä, mitä hänelle oli luvassa.
Hän sai kokea Jumalan huolenpidon. Herra huolehtii. Jumala valmisti tien.
Siellä toteutui Jumalan hedelmällisyys.
Emme kutsu häntä suotta Isä Aabrahamiksi. Hän on uskomme isä.
Raamatusta voi laskea sukupolvia Aabrahamista 14 Daavidiin, -
14 Jeesukseen ja lopulta päästään sinuun ja minuun.
Kaikki kansat tulevat kutsumaan Aabrahamia siunatuksi.
Hän ei koskaan kääntänyt katsettaan siitä, -
miten tärkeää on pysyä karkealla sitoumuksen tiellä.
Se vei hänet Jumalan huolenpidon, lupauksen -
ja hedelmällisyyden häikäiseviin korkeuksiin.
Jumala asettui siten koko painollaan Aabrahamin taakse.
Hän sanoi Aabrahamille pari jaetta myöhemmin 1. Moos. 22:16:ssa: -
"Minä vannon itse kauttani, sanoo Herra: -
Sentähden että tämän teit etkä kieltänyt minulta ainokaista poikaasi".
Mitä "itse kauttani" tarkoittaa?
"Tein kaiken omin avuin?" Ei. Minäpä kerron.
Raamatun aikaan vala vannottiin omaa nimeä korkeampaan nimeen.
Piti etsiä joku, jolla on enemmän auktoriteettia kuin itsellä, -
ja vannoa hänen nimeensä. Jumalan oma nimi oli itsessään korkein.
Hän antoi lupauksen jälkeläisten luvusta, siunauksesta, -
hedelmällisyydestä, huolenpidosta ja perinnöstä, -
joka vaikutti sukupolvia eteenpäin. Mekin olemme sen hedelmää.
Sen kaiken Hän lupasi. Mutta lupaus seurasi Aabrahamin nöyryyttä.
"Lupaan tämän omassa nimessäni, joka on kaikkia muita korkeampi."
Hepr. 6:ssa puhutaan juuri tästä, kahdesta muuttumattomasta asiasta, -
joissa toivomme tulevaisuudesta, -
sadonkorjuusta ja Jumalan siunauksista on yhä kiinni.
Ne kaksi asiaa ovat Jumalan sana ja Jumalan lupaus.
Samassa luvussa jatketaan, että Hän on toivo, ja se on sielumme ankkuri.
Se toivo on niissä kahdessa järkähtämättömässä asiassa.
Jumala antoi lupauksen omassa nimessään, -
koska se on suurin nimi kaikista.
Kun elää uhrauksen hengessä ja nöyryydessä, -
Jumala tukee sitä koko painollaan ja nimellään.
Se on lupaus upeasta tulevaisuudesta.
Uskon sydämestäni, että se on lupaus uskomattomasta tulevaisuudesta.
Aamen.
"Minä vannon itse kauttani, sanoo Herra: Sentähden että tämän teit..."
Aabraham eli uhraavasti sitoutuneena maan tomuun.
Hän ei tavoitellut tähtiä vaan hän palveli Jumalaa autiomaassa, -
hiekassa, tomussa. Se on voimallista.
Ylöspäin putoamisessa käsitetään nöyryys.
Siinä käsitetään palvelijan asenne.
Uskon Jumalan toteuttavan kutsusi päinvastaisella tavalla kuin maailma.
Pysymme omistautuneena tomulle ja ymmärrämme, -
että juuri sitoumus tomun karkeaan tiehen avaa meille taivaan lupaukset.
"Kosketan taivasta, kun polveni lyövät maahan."
Joku kutsuisi sitä vaaralliseksi julistukseksi.
Jeesus käänsi vuorisaarnassa päälaelleen viisaudet, -
kuten silmä silmästä ja hammas hampaasta, -
kun Hän rohkaisi meitä sitoutumaan maan kamaran karkeaan tiehen.
Kulje ylimääräinen virsta. Jos joku pyytää paitaa, anna takkisikin.
Jos joku pyytää takkia, anna hänelle paitasikin.
Mutta pidä housut jalassa.
Jeesus ei muuten sanonut niin.
Vaarallinen julistus. Kuunnelkaa tätä.
Minkä kannalla Jeesus on?
"Autuaita ovat hengellisesti köyhät, murheelliset, hiljaiset, -
ne, jotka isoavat ja janoavat, -
laupiaat, puhdassydämiset, rauhantekijät, -
ne, joita vanhurskauden tähden vainotaan."
Jeesus ei sanonut autuaaksi niitä, jotka todistavat itsensä taidoillaan.
Autuaita ovat murheelliset, hiljaiset ja nöyryydessä elävät.
Autuaita ovat ne, jotka käsittävät uhrin ja palvelijan asenteen.
Mitä vaarallisessa julistuksessa luvataan? Raamattu itse kertoo, -
että Jeesus käänsi maailman viisauden päälaelleen.
Yhtäkkiä Hän puhuu taivaasta.
"Heidän on taivasten valtakunta. He saavat lohdutuksen.
He saavat periä maan. Heidät ravitaan.
He saavat laupeuden. He saavat nähdä Jumalan.
Heitä kutsutaan Jumalan lapsiksi. Heidän on taivasten valtakunta."
Eikö olekin ihmeellistä, että tie ylös on Jeesuksen mukaan tiellä alas?
Jumala näkee sen, mitä me emme näe.
Rukoilen, ettei seurakuntamme koskaan jää liikaa -
maineen ja uskottavuuden valtoihin.
"Kuulitko siitä...?" Olen kiitollinen Jumalan siunauksista.
Olemme oppineet pienenä seurakuntana täällä kaukana siitä, -
mitä Jumala voi tehdä.
Seurakuntamme hengessä ei koskaan ole ollut kyse -
tähtien lumosta ja loisteesta.
Täällä on nöyriä ihmisiä, joilla on uhraava henki, -
ja he osoittavat sen antamisessa ja palvelemisessa.
Miettikää Jaakobia. Hän esittelee itsensä palvelijaksi.
Kreikan sana tarkoittaa kirjaimellisesti Jumalan ja Jeesuksen orjaa.
Jaakobin aloitus on kiintoisa, sillä hänellä olisi ollut monia titteleitä.
Ensinnäkin hän oli Jeesuksen pikkuveli.
Sen lisäksi hänestä tuli johtava pastori, -
Jerusalemin seurakunnan johtaja.
Palvelija tarkoittaa tässä orjaa. Vapaaehtoistyö on vapaaehtoista.
Kiitän Herraa vapaaehtoisistamme.
Mutta länsimaissa tyypillistä on vapaaehtoisuus, vaihtoehdot.
"Teen mieluummin näin. Mieluummin en tee tuota." Se on maailman tapa.
Jaakob menee pitemmälle. Hän sanoo: "Olen palvelija."
Hän ei sano: "Olen vapaaehtoinen", vaan "Olen orja."
Hän oli Jumalan tahdon orja.
Et ole ihmisten, seurakunnan tai kenenkään muun orja.
Omaksutaan elämäämme sama henki kuin Paavalilla oli, kun hän sanoi: -
"Sillä Kristuksen rakkaus vaatii meitä". Englanniksi: "ei jätä vaihtoehtoja".
Hän sanoi: "Olen orja Jumalan tarkoitukselle elämässäni."
Sillä pääsee jo pitkälle, että ymmärtää Herran tahdossa pysymisen voiman -
eikä säntäile sinne tänne kuin jotkut kristityt.
He ovat tähdenlentoja. Näyttävät hetken upealta ja sitten sammuvat.
En usko Jumalan tahtovan sinusta tähdenlentoa.
Hän tahtoo valkeuksien Isänä kosket- taa elämääsi ja käyttää lahjojasi, -
niin että Jumalan antamat mahdollisuudet aukeavat elämässäsi.
Jaakob asennoitui sillä tavalla, -
että hän on Jumalan ja Jeesuksen Kristuksen palvelija.
Se oli hänen asenteensa: mitä perimmäisin orjuus.
Mitä Jeesus sanoi Joh 15:ssä? "En sano teitä palvelijoiksi vaan ystäviksi"
Jeesuksen sydämen asenne heihin oli ystävyys.
Jaakobin asenne oli kuin palvelijan asenne isäntään.
Kun yrittää elää ylhäällä ohuessa ilmassa, jää ajelehtimaan -
eikä koskaan päädy Jumalan tarkoitukseen elämässään.
Siinä on voima, että ymmärtää, mitä on tässä ja nyt.
Siitä aiheutuu monenlaista hallaa, -
kun jättää yksinkertaisen nöyryyden, palveluhengen ja uhraavan elämän.
Olitpa kuka tahansa, et koskaan tule niissä valmiiksi.
Jos vaadin kunniaa, en koskaan saa sitä. Menetän kannattajakuntani.
Politiikasta on aina vaarallista puhua seurakunnassa, -
mutta tämä pätee Australiassa kummallakin puolella parlamenttia -
niin osavaltio- kuin liittovaltiotasolla.
Viime aikoina sen on nähty toteutuvan monissa poliitikoissa.
Vanha viisaus politiikassa oli tämä: Ota kaikki kipeät asiat ensin esiin, -
tee ensimmäisestä vuodesta vaikea ja tee silloin tarvittavat muutokset.
Vedä seuraavat vuodet pehmeämpää linjaa, jotta uusien vaalien tullen -
ihmiset ovat unohtaneet kivun, ja valitsevat sinut uudestaan.
Sitä ei ole nähty nyt Australiassa, -
sillä poliitikot osavaltio- ja liittovaltiotasolla ovat unohtaneet, -
että johtajuus on viisautta, kuten kaikki muukin.
Ilman viisautta menetämme kannatta- jamme, eikä meille ei jää mitään.
Tarkoitan, että jos joltakulta puuttuu viisautta, pyytäköön Jumalalta.
Jaakob antoi sen ohjeen. Hän lienee paras esimerkki siitä jo sillä, -
miten hän aloittaa kirjeensä. Hän kertoo olevansa palvelija.
Hän ei lähde liikkeelle oikeutuksesta -
vaan uskollisuudesta Jumalalle ja Kristukselle.
Hän ei ottanut jalustakseen sukupuutaan vaan sen, kelle hän eli.
Jumala korotti hänet vaikutusvaltaiseen asemaan.
Niin se toimii meidänkin kohdallamme.
Oikeutuksen myrkyllisen hedelmän siementä on muun muassa tottumus.
Pahinta seurakunnalle on tottua Jumalan siunaukseen, -
niin että pitää sitä oikeutenaan. Jumalan kosketus lähtee yltämme -
nopeimmin sillä, että alamme elää oikeutuksen hengessä, joka luulee, -
että koska Jumala on aina siunannut, Hänen täytyy siunata jatkossakin.
Raja on hiuksenhieno siinä, -
että kuljemme Jumalan lupauksissa ja otamme perintömme omaksi, -
ja siinä, että unohdamme, missä olisimme ilman Jumalan armoa.
Olemme nähneet Jumalan siunausta vuosien ajan.
Konferenssit täynnä, Jumala toimii, ihmisiä syntyy uudesti, -
saamme uskomattomia mahdollisuuksia.
Se on paljon suurempaa kuin olemme osanneet toivoa.
Vaarallisinta meille on luulla, että meillä on tähän oikeus.
Siinä on hiuksenhieno raja, että kulkee perinnössä -
ja uskossa Jumalan lupauksiin ja että luulee voivansa elää miten tahtoo -
ja Jumalan siunauksen pysyvän joka tapauksessa.
Sellaisen tottumuksen kautta monilta riistetään se, -
mitä Jumala on heille varannut, se, mitä on taivaan tähdissä.
Muistakaa Jumalan sanat Aabra- hamille: "Katso tähtiä, katso tomua."
Jos päästää irti tomusta ja tavoittelee vain tähtiä, -
havaitsee olevansa painovoiman ulkopuolella -
kykenemättömänä kestämään.
Alaspäin on vain yksi tie.
Se ei ole Jumalan sinulle tarkoittama tie.
Hän tahtoo, että putoat ylöspäin -
ja että ymmärrät sen voiman niin kuin Jaakob ymmärsi.
Seurakunnassamme on vanhoja isoäitejä.
Kun kukaan ei näe, he hankkivat kovettumia jo kovettuneisiin polviinsa.
Samalla he koskettavat taivasta.
Ja sen takia sinä ja minä saamme elää Jumalan lupauksen siunauksissa.
Rukoilen, että minä ja me kaikki ymmärtäisimme elämässämme -
sekä hiekkaan että tähtiin keskittymisen voiman.
Älä hukkaa katsettasi, älä lannistu. Jumalan lupaus on upea!
Elämäsi on täynnä lupausta, tarkoitusta ja Jumalan työtä.
Hän voi tehdä enemmän kuin kuvittelemme.
"Tavoitellaan korkeuksia!" Ei, ollaan uskollisia nykytilanteessa -
ja katsotaan, miten Jumala voi korottaa meidät -
ja toteuttaa lupauksensa meille.
Oikeutuksen myrkkyhedelmän siementä on myös ylpeys.
Jokainen tarvitsee rohkaisua.
Mutta kun alkaa tarvita pönkitystä egolleen se muuttuu ylpeydeksi, -
ja silloin luulee, että ansaitsee sen ja elää oikeutuksensa mukaan.
Kertomus fariseuksesta kuvaa sitä hyvin.
Rintaansa lyövä fariseus katsoi syntistä vierellään ja sanoi: -
"Iloitsen siitä, etten ole kuin hän. Maksan kymmenykset.
Paastoan kahdesti viikossa. Minä sitä, minä tätä."
Syntinen puolestaan kuvastaa sitä, joka on polvillaan maassa: -
"Jumala, Jumala, Jumala. Olen likainen syntinen."
Kumpaa luulet Jeesuksen nostaneen ylös?
Kumman luulet päässeen perintöön, jonka Jumala oli hänelle valmistanut?
Ymmärretään sen voima.
Oikeutuksen myrkkyhedelmän siementä on myös olettaminen.
Oletus avioliitossa. Luulet sitä oikeu- deksesi, että vaimosi palvelee sinua.
Oletat voivasi kohdella häntä kaltoin ja odotat hänen palvelevan silti, -
koska sinulla on sormus. "Eiväthän kristityt saa erota."
Sellaiselle olettavalle pohjalle ei voi rakentaa mitään tervettä suhdetta.
Valitettavasti avioliitossa monesti oletetaan asioita ja ihmiset kokevat -
elämänsä järkytyksen havaitessaan menneensä askelen liian pitkälle.
Oikeutuksen henki suhteessa tuhosi suhteen.
Sitten he osoittavat sormella, tai he ovat pahoillaan, -
mutta liian myöhäinen anteeksipyyntö kumpuaa oikeutuksen hengestä.
Palvellaan suhteissamme toisiamme.
Eletään nöyrästi maan kamaralla ja ymmärretään hämmästelyn voima.
En tahdo elää oikeutuksen hengessä -
vaan armon ja kiitollisuuden hengessä.
Tahdon elää teitä kohtaan armon ja kiitollisuuden hengessä.
Kiitos Jumalalle seurakuntamme todellisesta aarteesta.
Se aarre ovat jäsenemme, -
sillä ette ole koskaan joutuneet tähtien lumoihin.
Jotkut ovat vuosien saatossa syttyneet välkkymään ja sammuneet.
Tämän seurakunnan henki on se, että uskolliset ihmiset palvelevat Jumalaa -
päivästä päivään ja viikosta viikkoon.
Tapahtuupa se seurakunnassa tai yleensäkin elämässä, -
se on se kulta, joka saa meidät koskettamaan taivasta.
Kun rukoilevan isoäidin polvet lyövät maahan, -
hänen rukouksensa koskettavat taivasta.
Kun elämme pysyen vakaasti kiinni maan kamarassa, -
tavoitamme taivaan ja näemme Jumalan liikkuvan elämässämme.
Ollaan sellaisia. Sanotteko "aamen"? Eletään vaarallista julistusta.
Jaakob, Jumalan ja Jeesuksen palvelija, laittoi uskonsa -
Jumalan ja Jeesuksen nimeen, ei siihen, että hän oli Jeesuksen veli, -
Jerusalemin seurakunnan pääpastori tai seurakunnan pylväs.
Kaikkivaltiaan Jumalan nöyrä palvelija puhui elämän kruunusta.
Aamen.
1,5 vuotta olen vuodattanut sydäntäni kirjaan Live, Love, Lead.
Siinä on minusta ja johtajuudesta tarinoita, joita harva on kuullut ennen.
Rukoilen, että jokainen kirjan lukija löytää sen sivuilta -
raamatullisia totuuksia yhdistettynä arkisiin asioihin.
Rukoilen, että he heräisivät haaveilemaan suuria -
ja luottamaan Häneen, jolla on tulevaisuus käsissään.
"Live, Love, Lead" on saatavilla myös e- ja äänikirjana.
Omistat taivaat ja tahdot silti sydämeni
Luovuit valtaistuimestasi nostaaksesi minut ylös
Siis tässä olen
Rakkautesi on nostanut minut jälleen syleilyynsä
Tämä toivo ei päästä minusta
Iloni on rajaton
Sieluni tuntee arvonsa
Kädet levittyvät laajemmalle -
kuin sydämeni voisi pudota
Sanasi on lopullinen
Nimesi kaikkein korkein
Ristisi muistuttaa
että rakkautesi on ikuinen
Siis tässä olen
Rakkautesi on nostanut minut jälleen syleilyynsä
Tämä toivo ei päästä minusta
Iloni on rajaton
Sieluni tuntee arvonsa
Kädet levittyvät laajemmalle -
kuin sydämeni voisi pudota
Sanasi on lopullinen
Nimesi kaikkein korkein
Ristisi muistuttaa
että rakkautesi on ikuinen
Siis tässä olen
Rakkautesi on nostanut minut jälleen syleilyynsä
Tämä toivo ei päästä minusta
Tässä olen
Jeesus, ota elämäni ja kaikkeni
Niin tämä toivo ei päästä minusta
Konferenssimme puolustaa paikallisseurakuntaa kaikkialla.
Se varustaa uskovia, opetuslapsia, -
julistajia, opettajia ja koko seurakuntaa.
Pyrimme tuomaan paikalle parhaat raamatunopettajat, -
inspiroijat ja luovimmat uudistajat.
Aabrahamia kutsuttiin syystä Isä Aabrahamiksi.
Häntä kuvaillaan uskomme isäksi.
Jokainen voi nyt vaeltaa Aabrahamille annetussa lupauksessa.
Uskon, että jos ymmärrämme Aabrahamin näyn dynamiikan, -
se auttaa unelmiamme toteutumaan.
Jumala käski hänen katsoa kahta asiaa. Taivaan tähtiä sanoen: -
"Tällainen on oleva siunauksesi", ja toiseksi merenrannan hiekkaa.
Hän käski Aabrahamin katsoa tähtiä ja maata.
Joskus me tavoittelemme tähtiä emmekä ymmärrä sitä, -
että lupaus, unelma ja siunaus tulevat meille sen kautta, -
että olemme uskollisia karkealla tiellä, joka on edessämme maan tomussa.
Jumalan päälaellaan olevan tien kautta meidät korotetaan.
Älä vain tavoittele unelmiasi ja päästä irti siitä, mitä Jumala tekee juuri nyt.
Ole uskollinen siinä, missä olet, ja katso, mitä Jumala voi tehdä.
Kiitos seurastasi. Ole siunattu! Mukavaa viikkoa ja ensi kertaan!
Suomennos: Maija Tuukkanen